Mae'r modiwl hwn yn craffu ar ddatblygiad seicolegol cynnar plant o'u geni hyd at y blynyddoedd cynnar. Mae'n nodi'r cerrig milltir yn natblygiad cynnar plentyn ac yn tanlinellu'r ffactorau sy'n hyrwyddo datblygiad. Mae'n cynnig cyfleoedd i fyfyrwyr arsylwi datblygiad plant ifanc mewn lleoliadau Blynyddoedd Cynnar priodol, yn enwedig mewn perthynas â chymdeithasu a rhyngweithio ag eraill, a dadansoddi eu tystiolaeth yn erbyn y prif gerrig milltir datblygu.
Mae'r modiwl yn dechrau trwy ymchwilio'n gyffredinol i ddatblygiad y plentyn o'i eni hyd at y blynyddoedd cynnar. Ceir pwyslais ar: • Bwysigrwydd amgylchedd yr unigolyn, amgylchedd cemegol y genynnau yn y groth ac ar yr amgylchedd cymdeithasol yn ystod y blynyddoedd cynnar; • Damcaniaethau ynghylch datblygiad corfforol a gwybyddol yr unigolyn, yn enwedig effaith profiadau amgylcheddol y plentyn ar ei ddatblygiad gwybyddol; • Dylanwad rhyngweithiadau cymdeithasol ar ddatblygiad seico-gymdeithasol yr unigolyn; • Effaith diffyg dealltwriaeth o'r byd cymdeithasol neu ddiffyg profiadau cymdeithasol ar ddatblygiad plentyn; • Gwylio rhyngweithiadau plant ifanc ac ymchwilio i ddylanwad oedolion a chyfoedion ar ddatblygiad seico-gymdeithasol plant ifanc trwy astudiaethau achos a thrwy ymchwilio ac arsyllu'n ymarferol mewn lleoliadau perthnasol.
Dealltwriaeth a gwerthfawrogiad boddhaol o'r prif camau datblygiad mewn bywyd cynnar unigolyn a'r rhyngweithio rhwng unigolyn a'i amgylchedd.
Dealltwriaeth a gwerthfawrogiad da o'r prif camau datblygiad mewn bywyd cynnar unigolyn a'r rhyngweithio rhwng unigolyn a'i amgylchedd.
Dealltwriaeth a gwerthfawrogiad cynhwysfawr o'r prif camau datblygiad mewn bywyd cynnar unigolyn a'r rhyngweithio rhwng unigolyn a'i amgylchedd, a'r gallu i drafod y maes yn dreiddgar a dadansoddol.
Nodi'r camau pwysig yn natblygiad emosiynol a gwybyddol plentyn;
Canfod ym mha ffyrdd y gallai pobl sy'n gweithio gyda phlant ifanc gefnogi eu datblygiad emosiynol a seicolegol.
Dangos dealltwriaeth o dylanwad a phwysigrwydd yr amgylchedd ar ddatblygiad emosiynol a gwybyddol plentyn;